alexandrainst/scandi-wiki huggingface dataset:
Sander Sanderson

Sander Sanderson () var ein skotte som slog seg ned i Hallingdal og vart skrivar og bondehovding der. Han var bufast i Hallingdal frå om lag 1590.

Sander var truleg fødd i Skottland, og kom til Noreg seint på 1500-talet. Det er mogleg han var utdanna i Danmark. Nokon meiner han og faren rømde frå Skottland i tida då Maria Stuart rådde, men det var omfattande uro i Skottland jamvel før Maria kom til makta.

Sander skal ha funne seg gifte i Hesjedalen, og var å finne i Hallingdal etter 1590. Her vart han kongeleg skrivar, og hadde omdøme som ein etterretteleg og skrivefør kar. Med tida slog han til seg fleire gardar, både i Hallingdal og i Sigdal, og vart bufast på garden Røo i Hol, der ætta etter han sat i mange ættledd. Sander døydde i Sigdal i 1636. Sonen Tomas Sanderson Røo tok over garden, og sidan sat ættmennene med namna Sander og Tomas annakvar gong. Sander Røo er truleg den mest kjende på den rake mannslina.

Sander-ætta
Denne «Sander-ætta» vart òg gift inn i slektene på Mehus og Rygg i Kvisle, Hol, lett attkjennelege på det raude håret, som var rekna som eit skotsk slektsdrag. På Mehus var denne slekta kalla «skotto» i hundrar av år etter at Sander var daud. Namnet «Sander» har vore nytta i etterslekta heilt til denne dag.

Namnet Sanderson
Etternamnet Sanderson er knytt til namnet Alexander, eit vanleg namn i klanen Macdonald, der Sanderson eller Sanders og er funne som tliknytta etternamn. Ein teori knyter difor Sander til denne klanen, mest truleg til Macdonald av Glengarry eller Clanranald. Desse slektene fekk bråk med kongen av Skottland i åra kring 1540. Noko beint slektsband har det ikkje vore råd å fastsetja.

Hallingdal
Nordmenn av skotsk opphav
Fødde i 1550-åra
Norske gardbrukarar frå 1500-talet
Norske gardbrukarar frå 1600-talet
Christopher Hill

John Edward Christopher Hill, () var ein britisk historikar og forfattar av mange lærebøker.

Liv og gjerning
Hill var fødd i York, der faren var sakførar. I 1932 tok Hill til å studere ved Balliol College i Oxford. I studietida vart han overbevist marxist og melde seg inn i kommunistpartiet, British Communist Party. 1935 oppheldt han seg eit år i Moskva. Heimkomen derifrå, fekk han forskarstilling ved Balliol og underviste i moderne historie.

Etter utbrotet av 2. verdskrigen melde Hill seg til teneste i den britiske hæren, tenestegjorde i nærområda til Oxford og London. Kring denne tid byrja han å publisere artiklar og større arbeid om engelsk 1600-talshistorie.

I 1946 danna Hill og andre marxistiske historikarar Communist Party Histiorians Group. Tidleg vart han misnøgd med mangelen på demokrati i kommunistpartiet, og etter den sovjetiske invasjonen av Ungarn i 1956 melde han seg ut. 

Frå midt på 1950-talet fekk Hill stor merksemd for sine verk om 1600-talets England. Meir enn eigne studiar i arkiv, baserte han arbeida sine på studiar føretekne av andre forskarar. Dette hindra ikkje at han hausta mykje lovord. Mellom bøkene som nådde eit større publikom var Puritanism and Revolution (1958), Intellectual Origins of the English Revolution (1965, revidert 1996) og The Century of Revolution (1961), og fleire andre.

Hill var rektor på Balliol i tida 1965-78, då han trekte seg tilbake.

Analysane til Hill og andre sosialhistorikarar vart imøtegått då den såkalla revisjonismen slo inn på 1980- og 90-talet. Marxistisk historieforståing vart avvist, i staden kom detaljerte studiar kring konstitusjonelle, politiske, kulturelle og intellektuelle tilhøve i England i tidsperioden 1600-50.

Kjelder
Denne artikkelen bygger på «Christopher Hill» frå ,  den 17. mars 2010.  
 

Britiske historikarar
Folk frå York
Pakistansk natur

Pakistansk natur reflekterer eit nokså tørt klima med høge fjell i nord og varmare område i sør.

Medan fjellsidene i nord er dekte av skog, er plantelivet elles i Pakistan prega av gras og buskvekstar, med få og spreidde tre. I vest veks plantar tilpassa eit tørt klima, medan ørkenområda har svært få plantar. Langs kysten i sør veks mangroveskog.

Når det gjeld dyr ligg Pakistan på grensa mellom den orientalske og den palearktiske regionen. Landet har over 150 pattedyr-, over 174 krypdyr-, over 730 fugle- og 16 amfibieartar. 

I fjella i nord lever brunbjørn, kragebjørn, blanfordrev, pipehare og den utryddingstruga snøleoparden. Landet har klauvdyr som steinbukk, besoargeit, tahrgeit, skruegeit (markor) og sauen urial (vestasiatisk muflon). På sletter og i skog lever nilgau og indiaantilope, rhesusape og languren hulman. I ørken og halvørken lever villesel, dorkas- og persiagaselle, rovdyr som gullsjakal, bengalrev og raudrev og gnagarar som hamster, ørkenrotte, springmus og stort holepiggsvin. Landet huser fleire skjelpadder, agamar og gekkoar.

I Indus finn ein dei truga artane indusdelfin og den langsnuta krokodillen gavial, medan ein finn dugong og 12 kvalartar langs kysten. Langs elvebreidda og kysten finn ein ei rekkje våtmarksfuglar om vinteren eller under trekk. Landet har rovfuglar som svartglente, kvitaugevåk, kongeørn, rajafalk og gribbar som bengal, gåsegribb, lamme- og åtselgribb som standfuglar.

Kjelder

Bakgrunnsstoff

Pakistan
Miljø etter land
Den orientalske regionen

Den orientalske eller Den indomalayiske regionen er ein av åtte økosoner i verda. Han omfattar Sør- og Søraust-Asia. Han har ein flatevidd på 7,5 millionar km².

Mykje av dette området har vore skogdekt, med Dipterocarpaceae som den viktigaste plantetypen.

Orientalsk
Sør-Asia
Søraust-Asia
Æthelweard

Æthelweard var ein anglosaksisk historikar og jarl som levde på 900-talet. Han var etterkomar i fjerde ledd av kongen Æthelred av Wessex.

Æthelweard var 'ealdorman' eller jarl av dei vestlege provinsane, truleg vil det seie heile Wessex. Hans fyrste signatur som ealdorman skriv seg frå 973, og han heldt fram å signere fram til 998. Han må ha døydd kring den tid. I året 991 inngjekk han og erkebiskop Sigeric fred med danane, etter at desse hadde vunne eit slag ved Maldon. Tre år seinare var han saman med biskopen av Winchester, Ælfheah, då det vart slutta fred med Olav Tryggvason ved Andover.

Æthelweard var forfattar av ei latinsk krønike, med sluttpunkt i 975. Opp til år 892 har han i stor grad basert seg på Den angelsaksiske krønika, med få eigne opplysningar. For tida etter 892 har han vore mykje godt uavhengig av denne. Framstillinga er sterkt retorisk, og sjølv om han heldt seg unna det altfor kortfatta, er det ofte vanskeleg å klarleggje innhaldet.

Nyare forsking meiner å påvise at krønika var ei bestilling frå abbedissa Matilde i Essen. Ho var ein slektning av Æthelweard og krønika er nærast ei slags slektssoge. Abbedissa kunne ikkje gammalengelsk, språket Æthelweard beherska best.

Æthelweard hadde tilgang til ein no tapt versjon av Den angelsaksiske krønika. Han var eit døme på ein sekulær skrivar i ei tid der skrivekunne var reservert munkar.

Kjelder
Denne artikkelen bygger på «Æthelweard» frå ,  den 18. mars 2010.  
 

Britiske historikarar
Fødde på 900-talet
Døde på 900-talet
Den eurasiske plata

Den eurasiske plata er ei jordskorpeplate som omfattar det meste av Eurasia (Europa og Asia), bortsett frå Den arabiske halvøya, det indiske subkontinentet og området aust for Tsjerskijfjella i Sibir. Plata grensar mot den nordamerikanske  i nord, vest og aust, den filippinske kontinentalplata i søraust og den afrikanske, den arabiske og den indo-australske kontinentalplata i sør.

Den eurasiske og den nordamerikanske plata beveger seg frå kvarandre i vest, der ein finn den midtatlantiske ryggen med Island og vulkanar som Eldfell, og i nord, der ein finn Gakkelryggen  i Nordishavet. Den afrikanske plata beveger seg sakte mot den eurasiske og dannar ein subduksjonssone. Også den filippinske plata undergår subduksjon. Den arabiske plata presser opp Zagrosfjella og den indiske Himalaya.

Kjelder 
Denne artikkelen bygger på «Eurasiska kontinentalplattan» frå ,  den 18. mars 2010.  
 

Eurasia
Asiatisk geologi
Europeisk geologi
Geologi i Stillehavet
Geologi i Atlanterhavet
Jordskorpeplater
Park Ji-sung

Park Ji-Sung, med revidert transkripsjon Bak Ji-seong (), er ein sørkoreansk fotballspelar som har spela for Manchester United i engelsk Premier League, og for det sørkoreanske landslaget.

Bakgrunnsstoff

Sørkoreanske fotballspelarar
PSV-spelarar
Manchester United-spelarar
Cha Jong-Hyok

Cha Jong-Hyok () er ein nordkoreansk fotballspelar som har spela i forsvar for Amrokgang i den nordkoreanske fotballigaen, og for det nordkoreanske landslaget.

Nordkoreanske fotballspelarar
Ri Jun-Il

Ri Jun-Il () er ein nordkoreansk fotballspelar som har spela i forsvar for Sobaeksu i den nordkoreanske fotballigaen, og for det nordkoreanske landslaget.

	
Nordkoreanske fotballspelarar
Marcus Tulio Tanaka

Marcus Tulio Tanaka () er ein brasiliansk-japansk fotballspelar som har spela i forsvar for Nagoya Grampus i J-League i Japan, og for det japanske landslaget. Faren er japansk-brasiliansk og mora italiensk-brasiliansk. Han vart fødd i Brasil og flytta til Japan som 15-åring.

Bakgrunnsstoff

Brasilianske fotballspelarar
Japanske fotballspelarar
Shinji Okazaki

Shinji Okazaki () er ein japansk fotballspelar som i 2014 spela i angrep for 1. FSV Mainz 05 i tysk Bundesliga, og for det japanske landslaget. Han vart Mainz sin toppskårar i serien i 2013/14-sesongen.

Bakgrunnsstoff

Japanske fotballspelarar
Stuttgart-spelarar
Jason Culina

Jason Culina () er ein australsk fotballspelar som har spela for Gold Coast United i den australske ligaen A-league, og for det australske landslaget.

Australske fotballspelarar
Ajax-spelarar
Germinal Beerschot-spelarar
De Graafschap-spelarar
Twente-spelarar
PSV-spelarar
Spelarar i Fotball-VM 2006
Spelarar i Fotball-VM 2010
Vince Grella

Vincenzo Grella () er ein australsk fotballspelar som spelar for Blackburn Rovers i engelsk Premier League, og for det australske landslaget.

Australske fotballspelarar
Empoli-spelarar
Ternana-spelarar
Parma-spelarar
Torino-spelarar
Blackburn-spelarar
Spelarar i Fotball-VM 2006
Spelarar i Fotball-VM 2010
Ben Sigmund

Benjamin Robert Sigmund () er ein newzealandsk fotballspelar som spelar i forsvar for Wellington Phoenix i den felles australsk-newzealandske ligaen A League, og for New Zealand sitt landslag.

Newzealandske fotballspelarar
Leo Bertos

Leonida Christos Bertos () er ein newzealandsk fotballspelar som spelar for Wellington Phoenix i den felles australsk-newzealandske ligaen A League, og for New Zealand sitt landslag.

Newzealandske fotballspelarar
Barnsley-spelarar
Rochdale-spelarar
Chester-spelarar
York-spelarar
Scarborough-spelarar
André Ooijer

André Antonius Maria Ooijer () er ein nederlandsk fotballspelar. Han spelar i forsvar for Ajax i nederlandsk Eredivisie, og for det nederlandske landslaget.

Nederlandske fotballspelarar
Volendam-spelarar
Roda-spelarar
PSV-spelarar
Blackburn-spelarar
Ajax-spelarar
Nils Nilsson Skaar (1852–1948)

Nils Nilsson Skaar () var ein norsk lærar, gardbrukar, redaktør, lokalpolitikar og stortingsmann frå Fyksesundet i Kvam i Hordaland. Han var ordførar i heimkommunen i 20 år og hadde fast sete på Stortinget i til saman 15 år, og deltok på ytterlegare to sesjonar. Dessutan styrte han Hordaland Folkeblad i meir enn ein mannsalder.

Han var son av Nils Nilsson Skaar (1826–1909).

Liv og gjerning 
Skaar gjekk lærarskule på Voss i 1866–68 og Stord seminar i 1869–70. I 1872 var han elev ved Christopher Bruun sin folkehøgskule i Gausdal. Vinteren 1872–73 var han lærar på ein folkehøgskule på Jæren som var styrt av Wilhelm Konow. Dei to neste vintrane var han atter elev, fyrst på Bruun sin folkehøgskule og så på Askov folkehøjskole i Danmark. Åra 1877–85 var han lærar på Hardanger Folkehøgskule i Ullensvang.

Skaar var redaktør av fleire aviser. I 1878 vart han redaktør for og sidan eigar av avisa Hardangeren, som han døypte om til Søndre Bergenhus Folkeblad og seinare Hordaland Folkeblad. Skaar skreiv om lokale saker, men også om rikspolitikken, og avisa hadde ein vid lesarkrins. Han styrte avisa fram til 1940. I 1882 kjøpte han ein liten gard i Norheimsund og budde der sidan. Same året vart han valmann til stortingsvalet, noko han var fast fram til 1903. I heradstyret kom han med i 1886, frå 1888 og fram til 1919 var han ordførar i heimkommunen Vikør.

På Stortinget møtte han 1886–88 som representant Venstre for Søndre Bergenhus (Hordaland) og 1889–94 for Det moderate Venstre. Stortingsperioden 1898-1900 var han fyrste varamann, og møtte nokre månader i 1898 og fast frå oktober 1899. 1910–24 møtte han igjen for Venstre, som representant for valkrinsen Hardanger. I dei ulike stortingssesjonane sat han i ei rekkje komitear.

Skaar var utsending frå amtet til kongekroninga i Trondheim i 1906 og amtsrevisor 1898–1910. Gjennom åra var han medlem av mange offentlege utval og styre, mellom anna som formann i Kvams venstreforening og Hordaland Mållag. 1925–1936 var han redaktør for Hardanger historielag sitt tidsskrift.

Kjelder 

Lindstøl, Tallak: Stortinget og Statsraadet 1814–1914 (Kristiania, 1914).
«Nils Nilsson Skaar» i Allkunne, innhenta 9. juli 2010.

Stortingsrepresentantar 1886-1888
Stortingsrepresentantar 1889-1891
Stortingsrepresentantar 1892-1894
Stortingsrepresentantar 1910-1912
Stortingsrepresentantar 1913-1915
Stortingsrepresentantar 1916-1918
Stortingsrepresentantar 1919-1921
Stortingsrepresentantar 1922-1924
Folk frå Kvam
Norske redaktørar
Norske gardbrukarar frå 1800-talet
Norske gardbrukarar frå 1900-talet
Målfolk
Joris Mathijsen

Joris Mathijsen () er ein nederlandsk fotballspelar. Han spelar i forsvar for Málaga i spansk Primera Division, og for det nederlandske landslaget.

Nederlandske fotballspelarar
Willem II-spelarar
AZ-spelarar
Hamburg-spelarar
Málaga-spelarar
Spelarar i Fotball-VM 2006
Spelarar i Fotball-EM 2008
Spelarar i Fotball-VM 2010
Spelarar i Fotball-EM 2012
Einar Østby

Einar Østby () i Vinger var ein norsk langrennsløpar som gjorde sin beste prestasjon då han vann bronsemedaljen på 15 km under verdsmeisterskapen 1962 i Zakopane. Østby var med på det norske stafettlaget som fekk sølvmedalje på 4 x 10 km stafett under Vinter-OL 1960 i Squaw Valley, bak Finland. Dei andre på laget var Harald Grønningen, Hallgeir Brenden og Håkon Brusveen. Østby gjekk også på det norske stafettlaget under meisterskapa i både 1962 og 1964.

Østby vart aldri noregsmeister, men fekk med seg fem sølvmedaljar frå noregsmeisterskap. Tre av NM-medaljane kom på 15 km, alle etter Østby hadde lege i sekundstrid med vinnaren. Nærast var han i 1963, då han kom i mål 3,3 sekundar etter Reidar Hjermstad. Men også i 1960 og 1964 var han færre enn ti sekundar bak noregsmeisteren på distansen. Østby var medlem av Jaren Idrettslag.

Medaljar og besteplasseringar i internasjonale meisterskap og renn
1960: Delt 4. plass på 15 km, og sølvmedalje på stafetten under OL i Squaw Valley
1961: Nr 6 på 15 km i Holmenkollen
1962: Bronsemedalje på 15 km og nr 5 på 30 km i VM i Zakopane, fjerdeplass på stafetten
1963: Nr 2 på 50 km i Holmenkollen
1964: Nr 7 på 50 km og 8 på 30 km under OL i Innsbruck, fjerdeplass på stafetten
1965: Nr 7 på 30 km i Falun

Medaljar og besteplasseringar i norgesmeisterskap
Ski-NM 1959: Nr 6 på 15 km på Gjøvik
Ski-NM 1960: Sølvmedalje på 15 km i Nedre Eiker
Ski-NM 1961: Nr 4 på 15 km på Røros
Ski-NM 1962: Nr 5 på 30 km i Skien
Ski-NM 1963: Sølvmedalje på både 15 km og 30 km i Rælingen
Ski-NM 1964: Sølvmedalje på både 15 km og 30 km på Voss
Ski-NM 1965: -
Ski-NM 1966: Nr 9 på 15 km på Hernes
Ski-NM 1967: Nr 10 på 15 km i Skorovatn
Ski-NM 1968: Nr 8 på 30 km i Bærum
Ski-NM 1969: Nr 9 på 30 km på Gjøvik

Kjelder
Sportsboken, aktuelle årgangar

Norske langrennsløparar
Olympiske sølvmedaljevinnarar for Noreg
Medaljevinnarar under vinter-OL 1960
Norske deltakarar under vinter-OL 1960
Langrennsløparar under vinter-OL 1960
Norske deltakarar under vinter-OL 1964
Langrennsløparar under vinter-OL 1964
Folk frå Kongsvinger
Daniele De Rossi

Daniele De Rossi () er ein italiensk fotballspelar. De Rossi spelar på midtbanen for Roma og det italienske landslaget. Han vart cupmeister i Italia med Roma i 2007 og 2008. I 2004 var han med på å vinna U21-EM med Italia, og i 2006 var han med på vinna fotball-VM. Han vart kåra til årets unge spelar i Serie A i 2006 og til årets italienske spelar i 2009.

Italienske fotballspelarar
Roma-spelarar
Spelarar i Fotball-EM 2008
Spelarar i Fotball-EM 2012
Spelarar i Fotball-EM 2016
Spelarar i Fotball-VM 2006
Spelarar i Fotball-VM 2010
Spelarar i Fotball-VM 2014
Mauro Camoranesi

Mauro Germán Camoranesi Serra () er ein argentinsk fotballspelar med italiensk bakgrunn og statsborgarskap. Han spelar for det italienske landslaget. Han spelte for Stuttgart fram til kontrakten hans der vart annullert 26. januar 2011, og stod etter det utan klubb.

Argentinske fotballspelarar
Italienske fotballspelarar
Verona-spelarar
Juventus-spelarar
Stuttgart-spelarar
Spelarar i Fotball-EM 2004
Spelarar i Fotball-VM 2006
Spelarar i Fotball-EM 2008
Spelarar i Fotball-VM 2010
Branislav Ivanović

Branislav Ivanović () er ein serbisk fotballspelar som per november 2017 hadde spelt 100 landskampar og skåra 12 mål for Serbia.

Ivanović er sidan 2017 aktiv i den russiske klubben Zenit St. Petersburg, etter å ha vore Chelsea-spelar i England i perioden 2008-17.

Serbiske fotballspelarar
Lokomotiv Moskva-spelarar
Chelsea-spelarar
Miloš Krasić

Miloš Krasić () er ein serbisk fotballspelar. Han spelar for Fenerbahçe i den tyrkiske fotballigaen, og på det serbiske landslaget.

Serbiske fotballspelarar
Fotballspelarar frå Kosovo
CSKA Moskva-spelarar
Juventus-spelarar
Indisk rupi

Rupi (valutasymbol: ₹) er mynteininga i India. Ein rupi blir delt inn i 100 paisa. ISO 4217-koden for indisk rupi er INR. Indisk rupi blir også noko brukt i nabolanda Bhutan og Nepal. Indisk rupi har fast kurs med bhutansk ngultrum (lik verdi) og nepalsk rupi, der 1 INR = 1,6 NPR.
I mars 2009 var 100 indiske rupi verdt 12,910 norske kroner.

Rupi er også mynteininga i Pakistan, Sri Lanka, Mauritius og på Seychellane.

8. november 2016 blei 500- og 1000-rupisetlar gjort ugyldige som betalingsmiddel av den indiske regjeringa i eit tiltak mot svarte pengar. Tiltaket trådde i kraft ved midnatt same dag. Nye setlar tilsvarande 500 og 2000 rupi gjekk i omlaup frå 10. november 2016.

Kjelder 
 Denne artikkelen bygger på «Indisk rupi» frå , og «Indian rupee» frå  den 18. mars 2010.
 Valutakursar ved Norges Bank

Bakgrunnsstoff 

Valuta
India
Rupi

Rupi (eng. rupee) er ei mynteining som er eller har vore brukt i Sør-Asia og nærområda. I dag er rupi mynteining i India, Nepal, Pakistan og Sri Lanka. Ein bruker roupie på Mauritius og Seychellane, rupiah i Indonesia og rufiya på Maldivane. Ein brukte rupi i Afghanistan fram til 1927, på Zanzibar frå 1908 til 1935, i Burma mellom 1852 og 1952, og i Bhutan fram til 1974. Ein har også brukt rupi i sørlege Afrika, Arabia og i indiske koloniar.

Rupien blei innført som ein mynt med standard vekt av afghanske Sher Shah Suri då han herska over India 1540-1545. Han blei kalla rupiya, eit namn avleidd av sanskrit rūpyakam, som tyder 'sølvmynt'. Sher Shah Suri sine rupiar av sølv vog 178 gran, i tillegg innførte han til koparmyntar kalla dam og gullmyntar kalla mohur. Myntsystemet blei seinare standardisert av mogulherskarane.

Rupiar i ulike land
India: 1 indisk rupi = 100 paisa, - og den internasjonale valutakoden er INR. 
Pakistan: 1 pakistansk rupi = 100 paisa, - og den internasjonale valutakoden er PKR. 
Nepal: 1 nepalsk rupi = 100 paisa, - og den internasjonale valutakoden er NPR. 
Sri Lanka: 1 srilankisk rupi = 100 cent, - og den internasjonale valutakoden er LKR. 
Mauritius: 1 mauritisk rupi = 100 cent, - og den internasjonale valutakoden er MUR. 
Seychellane: 1 seychellisk rupi = 100 cent, - og den internasjonale valutakoden er SCR. 
Indonesia: 1 rupiah = 100 cent (eliminert som følgje av inflasjon), - og den internasjonale valutakoden er IDR. 
Maldivane: 1 rufiyaa = 100 laari, - og den internasjonale valutakoden er MVR.

Bilete av rupiar

Tidlegare rupiar

Kjelder

Denne artikkelen bygger på «Rupi» frå , og «Rupee» frå  den 18. mars 2010.  
 
Valuta
Pakistansk rupi

Rupi er mynteininga i Pakistan. ISO 4217-koden for pakistansk rupi er PKR. I mars 2010 var 100 pakistanske rupi verdt 6,996 norske kroner.

Ein rupi blei tidlegare delt inn i 100 paisa. Før innføringa av desimalsystemet i 1961 blei han delt inn i 16 anna som kvar kunne delast i 4 pice eller 12 pie.

Rupi er også mynteininga i India, Sri Lanka, Mauritius og på Seychellane.

Kjelder 
 Denne artikkelen bygger på «Pakistani rupee» frå  den 18. mars 2010.  
 
 Valutakursar ved Norges Bank 

Valuta
Pakistan
Glen Johnson

Glen McLeod Cooper Johnson () er ein engelsk fotballspelar. Han spelar i forsvar for Liverpool, og for det engelske landslaget. Han vart seriemeister i England med Chelsea i 2005 og cupmeister med Portsmouth i 2008. I 2008/09-sesongen vart han kåra til årets spelar i Portsmouth.

Bakgrunnsstoff 

Engelske fotballspelarar
West Ham-spelarar
Millwall-spelarar
Chelsea-spelarar
Portsmouth-spelarar
Liverpool-spelarar
Spelarar i Fotball-EM 2012
Spelarar i Fotball-VM 2010
Spelarar i Fotball-VM 2014
John Terry

John George Terry () er ein engelsk fotballtrenar og tidlegare spelar. Han har spela i forsvar for Aston Villa, og for det engelske landslaget.

Kjelder

Engelske fotballspelarar
Chelsea-spelarar
Nottingham Forest-spelarar
Spelarar i Fotball-EM 2004
Spelarar i Fotball-VM 2006
Spelarar i Fotball-VM 2010
Spelarar i Fotball-EM 2012
Marcos Senna

Marcos Antônio Senna da Silva () er ein brasiliansk-spansk fotballspelar, som spelar som keeper for Real Madrid og det spanske landslaget. Han vart fødd og voks opp i Brasil, men fekk spansk statsborgarskap i 2006.

Brasilianske fotballspelarar
Spanske fotballspelarar
Villarreal-spelarar
Corinthians-spelarar
Gerard Piqué

Gerard Piqué Bernabéu () er ein spansk fotballspelar, som spelar i forsvar for Barcelona og det spanske og katalanske landslaget. Han vart seriemeister i England med Manchester United i 2007/08-sesongen og i Spania med Barcelona i 2008/09-, 2009/10-, 2010/11- og 2012/13-sesongen. Han vann den europeiske meisterligaen med Manchester United i 2007/08-sesongen og med Barcelona i 2008/09- og 2010/11-sesongen. I 2009 og 2011 var han med på å vinna VM for klubblag med Barcelona. I 2010 var han med på det spanske landslaget som vann VM i fotball. Han spelte alle kampane i turneringa. I 2012 var han med på å vinna EM, og også denne gongen spelte han alle Spania sine kampar.

Kjelder

Spanske fotballspelarar
Manchester United-spelarar
Real Zaragoza-spelarar
Barcelona-spelarar
Spelarar i Fotball-VM 2010
Spelarar i Fotball-EM 2012
Spelarar i Fotball-VM 2014
Spelarar i Fotball-EM 2016
Spelarar i Fotball-VM 2018
George Jackson av Bob Dylan

«George Jackson» er ein song av Bob Dylan, skriven i 1971 som ei hyllest til leiaren av Black Panther, George Jackson, som nyleg hadde vorte skoten og drepen av vaktar i San Quentin Prison den 21. august 1971. Denne hendinga var ei indirekte årsak til opprøret i Attica Prison. Teksten til Dylan syner med biografiske detaljar tydeleg at det er George Jackson frå Black Panther det er snakk om

Dylan spelte inn songen 4. november 1971, og vart raskt gjeven ut på singel den 12. november 1971. Singelen bestod av ein «Big Band version» (storbandutgåve) på A-sida og ei akustisk utgåver på B-sida.

Singelen nådde 33. plass på Billboard-lista i USA. A-sida vart seinare gjeven ut på albumet Masterpieces i 1978, som berre kom ut i Japan og Australia. Begge utgåver finst i dag på iTunes som ein del av Bob Dylan: The Collection.

Singelen er den einaste i lag med «Watching the River Flow» dei einaste to songane Dylan skreiv i perioden 1971-72, mellom albuma New Morning (1970) og Pat Garrett and Billy the Kid (1973).

Medverkande

Big Band Version:
Bob Dylan (gitar, munnspel, vokal)
Kenneth Buttrey (trommer)
Ben Keith (steelgitar)
Leon Russell (bass)
Joshie Armstead (korvokal)
Rosie Hicks (korvokal)

Acoustic Version:
Bob Dylan (gitar, munnspel, vokal)

Kjelder 
Denne artikkelen bygger på «George Jackson (song)» frå ,  den 18. mars 2010. 
 oppgav desse kjeldene:

Songar skrivne av Bob Dylan
Bob Dylan-songar
Protestsongar
Singlar frå 1971
Columbia Records-singlar
Songar til minne om avdøde personar
Songar frå 1971
Songar om fengsel
Songar om aktivistar